stanford-oval/wikipedia huggingface dataset:
บอมเบอร์แมน '94
เดโมเทคโนโลยีแฟกเตอร์ไฟฟ์

ก่อนที่โปรเจกต์เมกาบอมเบอร์แมนจะได้รับการกำหนดเป้าหมายในฐานะพอร์ตเมกาไดรฟ์/เจเนซิสของบอมเบอร์แมน '94 แฟกเตอร์ไฟฟ์ได้รับการขอร้องโดยบริษัทฮัดสันให้พัฒนาสิ่งที่จะเป็นภาคแรกของซีรีส์บอมเบอร์แมนสำหรับระบบเมกาไดรฟ์/เจเนซิส ซึ่งมีชื่อรหัสแล้วคือเมกาบอมเบอร์แมน เพื่อเป็นการพิสูจน์แนวคิด แฟกเตอร์ไฟฟ์ได้นำเสนอการสาธิตเทคโนโลยีที่อนุญาตให้ผู้เล่นแปดคนเล่นและต่อสู้ในเวลาเดียวกันโดยใช้เซกาทีมเพลเยอร์อะแดปเตอร์สองตัว บริษัทฮัดสันรู้สึกประทับใจกับชิ้นงานนี้ แต่ในที่สุดพวกเขาก็พิจารณางานใหม่และอนุญาตโครงการเมกาบอมเบอร์แมนให้กับเวสโตน โค. ซึ่งเป็นผู้สร้างซีรีส์วันเดอร์บอยเพื่อทำการแปลงบอมเบอร์แมน '94 สำหรับพีซีเอนจินโดยตรง สู่ระบบเมกาไดรฟ์/เจเนซิส เพื่อให้บริษัทเซกาได้เป็นผู้เผยแพร่
การตอบรับ

นิตยสารเกมโปรได้ให้บทวิจารณ์ในเชิงบวกแก่เวอร์ชันเจเนซิส โดยสรุปว่า "เลเวลใหม่, ศัตรูใหม่ และสัมผัสใหม่ ๆ มากมายทำให้เกมนี้เป็นหนึ่งในเหล่าบอมเบอร์ที่ดีที่สุดเท่าที่เคยมีมา" พวกเขารู้สึกถูกใจโดยเฉพาะอย่างยิ่งในเลเวลใหม่ และการเพิ่มพลังของสัตว์ ผู้วิจารณ์ของนิตยสารอิเล็กทรอนิกส์เกมมิงมันทลีได้รับการแบ่งการวิจารณ์ ในขณะที่เอ็ด เซมเรด และซูชิ-เอกซ์ ได้ตอบสะท้อนต่อเกมโปรว่าเลเวลใหม่และการเพิ่มพลังของสัตว์ทำให้ส่วนประกอบของบอมเบอร์แมนภาคใหม่นั้นแข็งแกร่ง ส่วนแดนยอน คาร์เพนเทอร์ และอัล มานูเอล ต่างรู้สึกว่ามันไม่ได้แตกต่างจากเวอร์ชันซูเปอร์แฟมิคอมมากพอที่จะคุ้มค่าต่อการได้รับ ในทางตรงกันข้าม ผู้วิจารณ์สำหรับนิตยสารเนกซ์เจเนอเรชันแย้งว่าเกมดังกล่าวแตกต่างจากเวอร์ชันซูเปอร์แฟมิคอมมากเกินไป และการเพิ่มพลังและสัตว์แบบใหม่ทำให้ "ความเรียบง่ายที่สวยงามของต้นฉบับ" หายไป อย่างไรก็ตาม เขาแนะนำให้ "เจ้าของเครื่องเจเนซิสใด ๆ เล่นกับเพื่อนสามคน ด้วยมัลติแทปหนึ่งตัว"
แหล่งข้อมูลอื่น

Mega Bomberman ที่ MobyGames
ฟุกุโอะกะ

ฟุกุโอะกะ (ญี่ปุ่น: 福岡) อาจหมายถึง
จังหวัดฟุกุโอะกะ จังหวัดในประเทศญี่ปุ่น
นครฟุกุโอะกะ เมืองเอกของจังหวัดฟุกุโอะกะ
ซาเอบะ เรียว

ซาเอบะ เรียว (ญี่ปุ่น: 冴羽 獠, อักษรโรมัน: Saeba Ryô) เป็นตัวละครเอกจากเรื่องซิตี้ฮันเตอร์ โดยชื่อซาเอบะ เรียวนั้น เป็นชื่อที่เรียวตั้งขึ้นมาเอง เนื่องจากครอบครัวเกิดอุบัติเหตุเครื่องบินตก เหลือเรียวเท่านั้นที่รอดชีวิต เขาจึงไม่ทราบชาติกำเนิดที่แน่ชัดของตัวเอง  ซึ่งสถานที่ที่เครื่องบินตกนั้นกำลังเกิดสภาวะสงครามกันอยู่ซึ่งเรียวได้เข้าร่วมกับฝ่ายกบฏ โดยการฝึกสอนของโจรฝ่ายกบฏที่ชื่อว่า ไคบาระ ชิน ซึ่งเรียวนั้นนับถือเหมือนกับพ่อของตัวเอง การทำสงครามในครั้งนี้นั้น เขาได้สู้กับหน่วยรบของรัฐบาลที่มี อุมิโบซึหรือฟอลคอน ร่วมอยู่ด้วย โดยเรียวนั้นเป็นผู้ที่ทำให้อุมิโบซึต้องสูญเสียสภาพการมองเห็นไปแม้ว่าจะไม่ถาวรก็ตาม หลังจากที่สงครามจบลง พวกกบฏที่เรียวสังกัดอยู่นั้นเป็นฝ่ายพ่ายแพ้ พวกเรียวจึงถูกเนรเทศออกจากประเทศ เรียวจึงไปที่อเมริกา และได้ร่วมงานกับคู่หูหลายคนทั้ง มิค แองเจิ้ล และบลัดดี้ แมรี่ แต่หลังจากนั้นเรียวก็ลักลอบเข้ามาที่ประเทศญี่ปุ่นโดยใช้ชื่อว่าซาเอบะ เรียว
ที่ญี่ปุ่น เรียวทำธุรกิจรับจ้างนอกกฎหมายคือเป็นมือปืน บอร์ดี้การ์ด โดยเขามีความเชื่อว่าเรื่องบางเรื่องก็ต้องใช้ด้านมืดเข้าจัดการจึงจะเหมาะสม ที่ญี่ปุ่น เรียวได้คู่หูใหม่ซึ่งอดีตเคยเป็นตำรวจฝีมือดีชื่อว่า มากิมูระ แต่ไม่นานมากิมูระก็ถูกกลุ่มค้ายาเสพติดระดับโลกฆ่าตาย เรียวจึงมาจับคู่กับ คาโอริซึ่งเป็นน้องสาว(บุญธรรม) ของมากิมูระแทน โดยใช้ชื่อว่า ซิตี้ฮันเตอร์ และมีรหัสลับในการเรียกหาคือ XYZ
เรียวเป็นคนที่มี 2 บุคลิกในตัวเอง ซึ่งก็คือบุคลิกของหนุ่มเจ้าชู้ลามกจนเข้าข่ายโรคจิต ถือเป็นตัวอันตรายของเหล่าบรรดาสาวสวยทั้งหลาย แต่อีกบุคลิกหนึ่งนั้นเรียวกลับเป็นคนขรึมที่สาวๆหากได้ใกล้ชิดก็ต้องหลงใหลกันทั้งนั้น นอกจากนี้ แก่นตัวตนของเรียวนั้นยังแฝงไปด้วยความเหงา อ้างว้าง แต่ก็มีความอบอุ่นที่พร้อมให้กับคนอื่นเสมอ
เนื่องจากว่าเรียวนั้นไม่มีวันเกิดเพราะว่าจำไม่ได้ คาโอริจึงตั้งให้ใหม่ว่าให้เกิดวันที่ 26 มีนาคม
อื่นๆเกี่ยวกับซาเอบะ เรียว

สูง 190 ซ.ม.
ปืนที่ใช้ : COLT PYTHON .357
รถประจำตัว : มินิคูเปอร์ สีแดง
ปืนที่เรียวใช้เป็นปืนที่ปรับแต่งโดย มาชิยะ เคนอิจิโร่ ซึ่งเป็นนักแต่งปืนอันดับหนึ่ง ปืนของเรียวจึงมีความเที่ยงตรงสูง (รายละเอียดเกี่ยวกับปืนของเรียวอยู่ใน เล่มที่ 24)
ความสามารถในการยิงปืนระดับวันโฮลด์ช็อต ยิงได้ตำแหน่งเดิมอย่างไม่มีพลาด และยิงได้ทั้งมือซ้ายและมือขวา
สถานที่ปรากฏตัว : ย่านชินจูกุ ทั้งสถานีรถไฟ โรงแรม และบาร์เกย์
ของสะสม : สื่อลามกทุกประเภท
คำพูดประจำตัว : 1 แอ้ม ! / อายุ 20
สาวในสเป็ก : ไม่จำกัดสัญชาติ แต่หน้าตาสัดส่วนต้องผ่านเรียวน้อย ไม่ชอบสาวที่อายุน้อยกว่า 18
พลัง Beep อันดับ 1 มี ได้รับฉายาว่า ม้าพ่อพันธุ์แห่งชินจูกุ
เป็นโรคกลัวการนั่งเครื่องบิน เพราะประสบอุบัติเหตุเมื่อตอนเด็ก
สถานที่เครื่องบินตกอยู่ในแถบทวีปอเมริกากลาง
มีแผลเป็นอยู่บนหน้าผากด้านขวา เกิดจากการต่อสู้กับอุมิโบซึก่อนที่เขาจะตาบอดสนิท
มีเพื่อนอยู่หลายวงการตั้งแต่เด็กส่งของ คนขัดรองเท้า ตำรวจ ทหารรับจ้าง นักการเมือง ยากูซ่า
คาดกันว่าเรียว อาจจะเป็นลูกคุณหนู มาจากตระกูลหนึ่ง ซึ่งมีชื่อเต็มๆว่า 'เรียวอิจิ xxx'
ซาเอบะ เรียว ในเรื่อง Angel Heart

ซาเอบะ เรียวที่ปรากฏตัวอยู่ในเรื่อง Angel Heart นั้น เป็นซาเอบะ เรียวที่อยู่ในโลกขนานของ ซาเอบะ เรียวในเรื่อง ซิตี้ฮันเตอร์ แต่มีพื้นฐานนิสัยและความสามารถที่ใกล้เคียงกัน
ซาเอบะ เรียว อาศัยอยู่กับคาโอริในเมืองชินจูกุ ทั้งคู่มีความรักให้แก่กัน แต่ว่าไม่นานเรียวก็ต้องสูญเสียคาโอริผู้หญิงอันเป็นที่รักไปเนื่องจากอุบัติเหตุ หลังจากที่คาโอริจากไป ชีวิตของเรียวก็ไม่เหมือนเดิม แม้จะยังมีความลามกอยู่ตลอดเวลาก็ตามแต่นั่นก็เป็นเหมือนกับการหลอกตัวเองเท่านั้นซึ่งลึกๆแล้วตัวเรียวเองก็รู้ว่า ตัวเขาเองนั้นไม่สามารถขาดคาโอริได้
จนกระทั่งวันหนึ่ง เรียวได้พบกับเด็กสาวปริศนาคนหนึ่ง ชื่อว่าจางอิง ซึ่งตัวจางอิงนั้นให้บรรยากาศที่เหมือนกับคาโอริ เรียวจึงตามหาเด็กสาวคนนี้จนพบ เมื่อรู้ว่าหัวใจของจางอิงนั้นเป็นหัวใจของคาโอริ (คาโอริได้ลงชื่อบริจาคหัวใจเอาไว้ โดยจุดประสงค์ที่แท้จริงนั้นก็มีไว้เพื่อสำหรับเรียว)เรียวรับจางอิงไว้เป็นลูกของตนเองโดยพยายามทำหน้าที่พ่อที่ดีต่อจางอิง เนื่องจากจางอิงนั้นเป็นคนที่บกพร่องเรื่องอารมณ์ของมนุษย์
เรียวใน Angel Heart ยังคงมีความสามารถไม่ต่างจากเรียวในภาค ซิตี้ฮันเตอร์ ความแม่นยำในการยิงปืนที่แม้ว่าจะยิงในระยะไกล ระบบประสาทสัมผัสของรังสีฆาตกรรมยังคงเต็มไปด้วยประสิทธิภาพ แต่จุดที่ด้อยลงไปจากเรียวในภาค ซิตี้ฮันเตอร์ นั้นก็คือเรื่องของความเร็วที่ลดลงเนื่องจากเรียวคนนี้มีอายุมากกว่าเรียวในซิตี้ฮันเตอร์หลายปี บางครั้งเส้นยึดเอาดื้อๆก็มี
เรียวในภาคนี้แสดงความรักต่อคาโอริอย่างเปิดเผย
คู่หู ของซาเอบะ เรียว > มากิมูระ ฮิเดยูกิ

มากิมูระนั้น ก่อนที่จะมาเป็นคู่หูกับเรียว เขาเคยเป็นตำรวจมาก่อน โดยทำงานร่วมกับตำรวจสาวชื่อว่า โนงามิ ซาเอโกะ แต่เนื่องจากมีคดีค้ามนุษย์ที่ไม่สามารถปิดได้ แถมคดีนี้ยังนำมาด้วยความสูญเสียของเหล่าตำรวจหญิงอีกมากมาย มากิมูระแสดงความรับผิดชอบโดยการลาออก หลังจากนั้นเขาก็ได้พบกับเรียวเป็นคู่หู ซึ่งไม่น่าเชื่อว่าอดีตตำรวจผู้ยึดถือความยุติธรรมอย่างเขาจะมาเป็นคู่หูร่วมทำธุรกิจนอกกฎหมายกับเรียว เป็นเพราะมากิมูระรู้ว่าสิ่งที่เรียวทำอยู่นั้นเป็นสิ่งที่ถูกต้อง
มากิมูระมีน้องสาวบุญธรรมชื่อว่าคาโอริ แม้ว่าจะไม่ใช่น้องสาวแท้ของตนเอง แต่มากิมูระก็เอาใจใส่ดูแลเหมือนกับเป็นน้องแท้ๆ และในวันเกิดครบรอบ 20 ปีของคาโอริ มากิมูระจะบอกความจริงเรื่องนี้กับเธอ แต่น่าเสียดายที่มากิมูระไม่มีโอกาสได้บอก เนื่องจากถูกองค์กรค้ายาเสพติดที่ชื่อยูเนี่ยนเทโอปาฆ่าตาย ก่อนตายเขาได้ฝากคาโอริไว้กับเรียว
คู่หู ของซาเอบะ เรียว > มากิมูระ คาโอริ

มากิมูระ คาโอริ คู่หูคนปัจจุบันของเรียว นามสกุลเดิมของคาโอริคือ ฮิสะฮาชิ ซึ่งเป็นนามสกุลของพ่อของเธอ คาโอรินั้นเป็นลูกกำพร้าเนื่องจากพ่อที่เป็นโจรนั้นเสียชีวิต พ่อของมากิมูระจึงนำคาโอริมาเลี้ยง คาโอริจึงเป็นน้องสาวของมากิมูระตั้งแต่บัดนั้นเป็นต้นมา
คาโอริพบกับเรียวครั้งแรกเมื่อวันที่ 26 มีนาคม เนื่องจากสงสัยว่ามากิมูระนั้นแท้จริงทำงานอะไรกันแน่ เมื่อได้รู้ว่าทำงานด้านมืดทำให้คาโอริรู้สึกช็อคเป็นอย่างมาก เธอสงสัยคู่หูของพี่ชายตัวเองซึ่งก็คือเรียว โดยคิดว่าเรียวเป็นคนดึงพี่ชายของตนเข้ามาสู้ด้านมืด ระหว่างสะกดรอยตามนั้นเผอิญว่ามีคนต้องการกำจัดเรียวพอดี คาโอริจึงได้เห็นโลกอันแสนโหดร้ายที่เรียวและพี่ชายตัวเองอาศัยอยู่ เธอเสียใจมากที่พี่ชายที่เธอรักกลายเป็นคนเห็นแก่เงินมากกว่าชีวิตคน แต่เรียวก็พิสูจน์ให้คาโอริได้เห็นว่าสิ่งที่เขาและพี่ชายของเธอทำนั้นเป็นสิ่งที่ถูกต้องแม้ว่าจะทำจากด้านมืดก็ตาม เมื่อคาโอริได้สัมผัสถึงตัวตนที่แท้จริงของเรียว คาโอริก็แอบปลื้มเรียวอยู่ลึกๆ
เมื่อมากิมูระตายไป คาโอริก็มารับช่วงต่อจากพี่ชายของคนเอง โดยทำหน้าที่เป็นผู้ติดต่อระหว่างเรียวกับลูกค้า (และคอยกันลูกค้าสวยๆ)
คู่หู ของซาเอบะ เรียว > อื่นๆเกี่ยวกับคาโอริ

บุคลิกเป็นสาวห้าวเหมือนผู้ชาย แต่เมื่อใส่วิกจะสวยขึ้นมาทันที
อาวุธประจำตัว : ค้อน 100 ตัน /ระเบิดน้อยหน่า
ปืนที่ใช้เป็นปืนของมากิมูระ แต่เรียวดัดแปลงวิถีกระสุนเรียบร้อยแล้วเนื่องจากไม่ต้องการให้คาโอริฆ่าคน
ฝีมือการยิงปืนเป็นอันตรายต่อบุคคลที่ไม่ได้เล็ง
คาโอริเป็นคนตั้งวันเกิดให้กับเรียวคือวันที่ 26 มีนาคม ซึ่งเป็นวันแรกที่ได้พบกับเรียว
คาโอริตอนพบกับเรียวครั้งแรกอายุ 17 ปี และได้เป็นคู่หูกับเรียวในวันแรกที่มีอายุครบ 20 ปี
มีพี่สาวแท้ๆ ชื่อว่า ฮิสะฮะชิ ซายูริ เป็นบรรณาธิการ ปัจจุบันอยู่ที่นิวยอร์ก
คาโอริเลือกที่จะอยู่กับเรียวแทนที่จะตามพี่สาวแท้ๆของตัวเองไปสู่โลกที่สะอาด เนื่องจากว่าเธอเป็นห่วงเรียวนั่นเอง
คู่หูในอดีต > เคนนี่ ฟิลด์

เคนนี่เป็นคู่หูของเรียวสมัยที่อยู่ที่อเมริกา แต่ได้จบชีวิตลงไปแล้ว โดยผู้ที่สังหารเขานั้นก็คือเรียวนั่นเอง แต่นั่นก็เป็นสิ่งที่เขาต้องการ เนื่องจากว่าเขาถูกองค์กรขนาดใหญ่บีบบังคับให้เขาจัดการเรียวซะ หาไม่แล้ว ลูกสาวของเขา (ซอนญ่า ฟิลด์) ซึ่งยังเด็กจะต้องถูกฆ่า เคนนี่ไม่มีทางเลือกจึงได้ไปท้าดวลกับเรียว เรียวนั้นไม่ต้องการดวลแต่ก็จำใจต้องทำ และท้ายสุด เคนนี่ก็จบชีวิตลงด้วยฝีมือของเรียว โดยก่อนตายนั้นเขาได้ฝากซอนญ่าไว้กับเรียว โดยขอให้เรียวพาซอนญ่าไปสู่ด้านสว่าง ซึ่งไม่ใช่ทางของทั้งเคนนี่และเรียวอาศัยอยู่
เรื่องราวของ เคนนี่ ฟิลด์ อยู่ใน manga เล่มที่ 28
คู่หูในอดีต > บลัดดี้ แมรี่

บลัดดี้ แมรี่ หรือ โรสแมรี่ มูน คู่หูสาวสวยของเรียวสมัยที่อยู่อเมริกา เป็นคนที่รู้เรื่องราวในอดีตของเรียวผ่านจากพ่อของเธอซึ่งเป็นคู่หูคนแรกของเรียว แม้ว่าจะเป็นผู้หญิงแต่ก็มีฝีมือดี (ผิดกับคาโอริ) แต่เธอก็ต้องการหลุดพ้นจากโลกแห่งการฆ่าฟัน ต่อมาได้รู้จักเอริค ซึ่งเป็นคนที่ชักนำเธอออกจากวงการนี้ และในที่สุดเธอก็ได้เป็นนางแบบชื่อดัง แต่อย่างไรก็ตาม เธอก็ยังคงต้องเข้ามาพันพันกับโลกของการฆ่าฟันอีกครั้งเมื่อเอริคถูกลักพาตัวไป หนทางเดียวที่จะช่วยเอริคได้ก็คือต้องฆ่าเรียวซะ แต่เธอไม่อาจฆ่าเรียวได้เนื่องจากว่าเป็นห่วงคาโอริที่หากขาดเรียวไปคงจะไม่สามารถมีชีวิตอยู่ต่อไปได้ และเธอกับคาโอริก็ได้รวมพลังกันเพื่อช่วยเอริคออกมา และในที่สุดด้วยความเชื่อเหลือเรียวและอุมิโบสึ เธอก็สามารถช่วยเอริคออกมาได้สำเร็จและออกจากวงการนางแบบไปเพื่อไปหาชีวิตที่สงบสุขอย่างแท้จริง ในช่วงท้ายของเรื่อง เธอกลับมาช่วยเรียวอีกครั้งหนึ่งด้วย
เรื่องราวของ บลัดดี้ แมรี่ อยู่ใน manga เล่มที่ 22-23
คู่หูในอดีต > มิค แองเจิ้ล

คู่หูของเรียวสมัยอยู่ที่อเมริกา ใช้ชื่อทีมร่วมกันว่า CITY HUNTER เป็นมือปืนที่ได้รับการขนานนามว่าเป็นอันดับ 1 ของอเมริกา มีความสามารถเทียบเท่ากับเรียว แต่จะต่างกับเรียวตรงที่สามารถฆ่าเพื่อนตัวเองได้หากได้ค่าจ้างที่คุ้มค่า เคยได้รับการจ้างวานจากองค์กรยาเสพติดอันดับ 1 ของโลกให้มาฆ่าเรียว เรื่องราวของมิคนั้นอยู่ใน manga เล่มที่ 32
หากว่าเหยื่อมีคนรักอยู่ ต้องแย่งชิงคนรักมาเป็นของตนเสียก่อนเพื่อให้คนรักของเหยื่อไม่เสียใจกับการจากไปของเหยื่อ (ซึ่งก็คือข้ออ้างดีดีนี่เอง)
หน้าตาหล่อเหลา ดูน่าเชื่อถือ จุดนี้ที่เหนือกว่าเรียว
รักคาโอริอย่างจริงใจ
มีเครื่องรางเป็นจี้กระสุนของพ่อ ซึ่งเชื่อว่าเป็นสิ่งที่คุ้มครองตนเองมาตลอด ภายหลังมิคมอบจี้นี้ให้แก่คาโอริ
เคยทำงานเป็นคู่หูกับคาโอริในช่วงสั้นๆ
ช่วงหลังของเรื่องมิคไม่สามารถใช้มือเหนี่ยวไกปืนได้เนื่องจากมือถูกกระแสไฟฟ้าช็อต
รักกับคาสึเอะ และเปิดสำนักพิมพ์ร่วมกัน
คู่หูในอดีต > โรเบิร์ต แฮริสัน

คู่หูของเรียว อีกคนที่อเมริกา  เป็นนักกวาดล้างมือหนึ่งของอเมริกา  เรียวเป็นหนี้บุญคุณเค้า  แต่ใจแข็งและมืออาชีพกว่า  นั่นคือ  เมื่อใครจ้างงานเค้า  เค้าจะไม่ทรยศนายจ้าง  อันไปสู่จุดจบของเค้า  นั่นคือ การที่เรียวออกปากขอให้เค้าช่วย คุ้มกันองค์หญิงแองเจล่า  ให้ถึงวันที่ลงนามเจรจากับพวกกบฏ  แต่  เค้าได้รับงานลอบสังหารองค์หญิงมาแล้วด้วยก่อนหน้านี้  ทำให้เรียวและเค้า  ต้องตัดสินกันในครั้งสุดท้าย  เป็นคนที่เรียวนึกเสียใจที่สุด หลังจากการสังหารเค้า  ปรากฏตัวในอนิเมะ เท่านั้น
เคยช่วยชีวิตเรียวไว้เมื่อ 5 ปีก่อน
หน้าตาหล่อ  แต่ทะลึ่ง(แต่ยังน้อยกว่าเรียว)
แอบชอบคาโอริ  ภายหลังก่อนตาย  ขอฝากให้เรียวดูแลคาโอริให้ถึงที่สุด
มีแฟนที่อเมริกา  อยู่วงการเดียวกัน  ภายหลัง เธอมา ญี่ปุ่นเพื่อล้างแค้นให้โรเบิร์ต
เป็นคนที่เรียวไม่อยากสังหารที่สุด  หลังจากการตายของโรเบิร์ต  ทำให้เรียวทุกข์ใจมาก
มิตรของเรียว > อุมิโบซึ

อุมิโบซึ หรือฟอลคอน หรือ อิจูอิง ฮายาโตะ ในอดีตเคยเป็นทหารรับจ้างของฝ่ายรัฐบาลที่ทำสงครามต่อต้านฝ่ายกบฏ ซึ่งเป็นฝ่ายที่เรียวสังกัดอยู่ ในสงครามครั้งนั้น อุมิโบซึปะทะกับเรียวซึ่งตอนนั้นเรียวถูกครอบงำด้วยยาเสพติด หน่วยทหารในกองของอุมิโบซึถูกเรียวฆ่าตายหมดเหลือเพียงอุมิโบซึเพียงคนเดียวที่รอดชีวิต แต่ก็ต้องสูญเสียสัมผัสการมองเห็นไปแม้จะไม่ถึงขึ้นตาบอดในขณะนั้นก็ตาม
อุมิโบซึระหว่างที่เป็นทหารนั้นได้ชุบเลี้ยงเด็กผู้หญิงคนหนึ่งนามว่า มิกิ ไว้ แต่เพราะไม่ต้องการให้มิกิก้าวเข้ามาสู่โลกแห่งการฆ่าฟันเหมือนตัวเอง เขาจึงตัดสินใจทิ้งมิกิไว้ตามลำพัง
ฝีมือของอุมิโบซึนับว่าเทียบเท่ากับเรียว หลายครั้งที่ทั้งคู่ร่วมมือช่วยเหลือกัน และหลายครั้งที่ทั้งคู่ต้องต่อสู้กัน แต่ทั้งคู่ก็ยังคงเป็นเพื่อนที่ดีต่อกัน
มีร้านกาแฟ (ที่ไม่มีลูกค้า)เป็นของตนเอง ชื่อร้าน cat eye
ร้านกาแฟของอุมิโบสึมีลูกค้าประจำคือเรียวกับคาโอริ (แต่มาใช้เป็นสถานที่ในการทะเลาะ และร้านพังบ่อยมาก)
สุดท้ายแต่งงานกับมิกิ
นิยมใช้อาวุธหนัก
อุปถัมภ์นักไวโอลีนอยู่
มีจุดอ่อนคือกลัวแมว
เชี่ยวชาญเรื่องการวางกับดัก
มิตรของเรียว > โนงามิ ซาเอโกะ

หมวดโนงามิ ซาเอโกะ เป็นลูกสาวคนโตของอธิบดีกรมตำรวจ ในอดีตเคยทำงานร่วมกับ มากิมูระ ได้ชื่อว่าเป็นสุดยอดคู่หูแห่งกรมตำรวจ หลังจากมากิมูระตายไป ซาเอโกะก็ต้องทำงานตามลำพัง หากมีงานไหนยากๆ เธอก็จะมาขอความช่วยเหลือจากเรียว (โดยการหลอกว่าจะให้แอ้มเป็นค่าจ้าง)หลายงานที่เธอทำคู่กับเรียว ฝีมือการสืบสวนของซาเอโกะก็นับว่ายอดเยี่ยมเหมือนกัน
มีอาวุธที่ใช้ถนัดคือมีด
ผ่านการดูตัวมานับไม่ถ้วน
รักมากิมูระ
ติดหนี้แอ้มของเรียวบัญชียาวเป็นหางว่าว
มิตรของเรียว > มิกิ

อดีตเด็กกำพร้าเพราะสูญเสียพ่อแม่ไปเนื่องจากภาวะของสงคราม ได้รับการชุบเลี้ยงโดย ฟอลคอน (อุมิโบซึ)แต่หลังจากนั้นฟอลคอนก็ทิ้งเธอไปเพราะหวังจะให้เธออยู่ในโลกของคนธรรมดา แต่เธอออกตามหาฟอลคอนจนได้เจอกันที่ญี่ปุ่น แต่ตอนแรกฟอลคอนไม่ยอมรับเธอเป็นคู่หู โดยมีข้อแม้ว่าต้องฆ่าเรียวให้ได้ แต่ด้วยความช่วยเหลือของเรียว ในที่สุดเธอก็ได้เป็นคู่หูของฟอลคอน โดยเปิดร้านกาแฟร่วมกัน และก็ได้แต่งงานกัน
ความสามารถพิเศษ : สะกดจิตผู้อื่นได้
มีไฝที่ใต้ตาขวา
มิตรของเรียว > อาโซ คาสุมิ

หญิงสาวแสนสวย เกิดในตระกูลโจร มีหน้าที่ต้องขโมยของสืบทอดกันต่อมาเรื่อยๆ แต่สุดท้ายก็โดนเรียวขโมยหัวใจไป ซึ่งหากจะพ้นจากกฎผูกมัดในเรื่องของการแต่งงานที่ตั้งไว้ตั้งแต่ในสมัยของบรรพบุรุษ เธอจะต้องขโมยหัวใจของเรียวมาให้ได้ ดังนั้นเธอจึงมาเป็นพนักงานในร้านกาแฟของอุมิโบสึ เพื่อหาโอกาสมัดใจเรียวให้ได้
ความสามารถพิเศษ : วิชาตัวเบา
มิตรของเรียว > โนงามิ เรกะ

น้องสาวของซาเอโกะ ในอดีตเคยเป็นตำรวจมาก่อน แต่ลาออกมาเปิดสำนักงานนักสืบฝั่งตรงข้ามแมนชั่นของเรียว ไม่นิยมการหลอกให้งานแบบซาเอโกะ แต่จะใช้งานตรงๆเลย ต่อมาก็หลงรักเรียว
สำนักงานของเรกะมีทางเชื่อมใต้ดินจากสำนักงานเข้ามาสู่แมนชั่นของเรียวได้
ผู้เกี่ยวข้องคนอื่น > ไคบาระ ชิน

หากตัดพ่อของแมรี่ออกไปแล้ว บุคคลอีกคนหนึ่งที่สนิทกับเรียวในช่วงที่อยู่ในกองทัพของฝ่ายกบฏก็คือ ไคบาระ ชิน มีครั้งหนึ่ง เรียวพลาดถูกจับไป ไคบาระเสี่ยงชีวิตเข้าไปช่วยเรียว ขากลับพลาดเหยียบกับระเบิดทำให้ต้องสูญเสียขาข้างซ้ายของตัวเองไป ด้วยเหตุนี้ทำให้เรียวนับถือไคบาระเหมือนกับเป็นพ่อแท้ๆของตน
แต่ไคบาระก็หักหลังเรียวโดยการใช้ยาเสพติดกับเรียวนั่นก็คือ แองเจิล ดัสต์ ทำให้เรียวกลายเป็นอสูรสงคราม ฆ่าทหารฝ่ายตรงข้ามจนหมด ซึ่งทหารกองนั้น 1 ในนั้นก็มีอุมิโบสึรวมอยู่ด้วย แต่อุมิโบสึเป็นเพียงคนเดียวที่รอดชีวิต ยามที่ยาหมดฤทธิ์ เรียวกลับมามีสติ สิ่งที่กองอยู่ตรงหน้าของเขาก็คือซากศพของเหล่าทหารที่เขาเป็นผู้ปลิดชีวิตโดยที่ไม่รู้ตัว มันเป็นสิ่งที่เรียวสะเทือนใจที่สุดแม้จนถึงทุกวันนี้เรียวก็ยังไม่อาจจะลืมเลือนไปได้ อดีตที่น่าเศร้า หลังสงครามสิ้นสุด พวกเรียวเป็นฝ่ายพ่ายแพ้ถูกเนรเทศ เรียวกับไคบาระก็แยกจากกัน โดยเรียวลักลอบเข้าประเทศญี่ปุ่น ส่วนไคบาระหายสาบสูญไป ต่อมากลายเป็นผู้นำของยูเนี่ยนเทโอปาซึ่งเป็นองค์การค้ายาเสพติดอันดับ 1 ของโลก
หากพูดถึงยูเนี่ยนแล้ว มากิมูระอดีตคู่หูของเรียวก็ถูกคนขององค์กรนี้จัดการไป นอกจากนี้ ผู้ที่ส่งมิคมาเพื่อจัดการเรียวก็คือผู้นำขององค์กรนี้ ซึ่งก็คือไคบาระนั่นเอง
ไคบาระจบชีวิตลงด้วยการดวลปืนกับเรียว แต่ถึงแม้ว่าดูเหมือนว่าไคบาระจะเกลียดเรียว ลึกๆเขาก็ยังคงรักเรียวอยู่ เรียวก็เช่นกัน แม้ว่าไคบาระจะหลอกใช้เรียวให้ทำเรื่องเลวร้ายหรือกระทั่งส่งคนมาฆ่าเรียว แต่ลึกๆเรียวก็ยังคงรักไคบาระเช่นกัน
ขาซ้ายเทียมของไคบาระมีระเบิดขนาดร้ายแรงฝังอยู่ หากมีอะไรผิดปกติเกิดขึ้นกับตัวไคบาระมันก็จะระเบิด
ชื่อในยูเนี่ยนเทโอปาคือ เมลยอน
ซากูระ (จังหวัดโทจิงิ)

| ซากูระ さくら市 |
| --- | --- |
นคร
ศาลาว่าการนครซากูระ
   ธง ตรา
ที่ตั้งของซากูระ (เน้นสีชมพู) ในจังหวัดโทจิงิ

ซากูระที่ตั้งในประเทศญี่ปุ่น
พิกัด: 36°41′7″N 139°57′59.1″E﻿ / ﻿36.68528°N 139.966417°E﻿ / 36.68528; 139.966417
ประเทศ:  ญี่ปุ่น
ภูมิภาค: คันโต
จังหวัด:  โทจิงิ
การปกครอง
 • นายกเทศมนตรี: ทากาชิ ฮานัตสึกะ (花塚 隆志)
พื้นที่
 • ทั้งหมด: 125.63 ตร.กม. (48.51 ตร.ไมล์)
ประชากร (1 มิถุนายน ค.ศ. 2024)
 • ทั้งหมด: 43,882 คน
 • ความหนาแน่น: 349 คน/ตร.กม. (900 คน/ตร.ไมล์)
สัญลักษณ์
 • ต้นไม้: ซากูระ
 • ดอกไม้: ซากูระ
 • นก: นกเด้าลม
เขตเวลา: UTC+9 (เวลามาตรฐานญี่ปุ่น)
รหัสท้องถิ่น: 09214-2
โทรศัพท์: 028-681-1111
ที่อยู่ศาลาว่าการ: 2771 อูจิอิเอะ นครซากูระ จังหวัดโทจิงิ 329-1311
เว็บไซต์: www.city.tochigi-sakura.lg.jp
ซากูระ (ญี่ปุ่น: さくら市; โรมาจิ: Sakura-shi) เป็นนครที่ตั้งอยู่ทางตอนกลางของจังหวัดโทจิงิ ประเทศญี่ปุ่น มีจำนวนประชากร ณ วันที่ 1 มิถุนายน ค.ศ. 2024 ประมาณ 43,882 คน มีความหนาแน่นของประชากร 349 คนต่อตารางกิโลเมตร มีขนาดพื้นที่รวม 125.63 ตารางกิโลเมตร (48.51 ตารางไมล์)
ภูมิศาสตร์

นครซากูระตั้งอยู่ทางตอนกลางค่อนไปทางตะวันออกของจังหวัดโทจิงิ บนพื้นที่ตอนเหนือสุดของที่ราบคันโต นครซากูระอยู่ห่างจากมหานครโตเกียวไปทางทิศเหนือประมาณ 115 กิโลเมตร และห่างจากนครอุตสึโนมิยะ เมืองหลวงของจังหวัดโทจิงิ ไปทางทิศเหนือ 15 กิโลเมตร พื้นที่ทางตะวันตกของนครซากูระเป็นที่ราบติดริมฝั่งทิศตะวันออกของแม่น้ำคินูงาวะ และพื้นที่ทางตะวันออกเป็นพื้นที่ภูเขาซึ่งมีแม่น้ำสาขาหลายสายของแม่น้ำนากะไหลผ่าน
ภูมิศาสตร์ > เทศบาลข้างเคียง

จังหวัดโทจิงิ
นครอุตสึโนมิยะ
นครยาอิตะ
นครโอตาวาระ
นครนาซูการาซูยามะ
เมืองนากางาวะ
เมืองชิโอยะ
เมืองทากาเนซาวะ
ภูมิศาสตร์ > ภูมิอากาศ

ซากูระจัดอยู่ในเขตภูมิอากาศชื้นภาคพื้นทวีป (เคิพเพิน Cfa) มีลักษณะคือฤดูร้อนที่อบอุ่น และฤดูหนาวที่หนาวเย็นมีหิมะตกหนัก อุณหภูมิเฉลี่ยทั้งปีของซากูระอยู่ที่ 13.1 °C ปริมาณน้ำฝนเฉลี่ยทั้งปีอยู่ที่ 1,425 มิลลิเมตร โดยเดือนกันยายนเป็นเดือนที่มีฝนตกชุกที่สุด อุณหภูมิสูงสุดเฉลี่ยจะอยู่ในเดือนสิงหาคมอยู่ที่ประมาณ 24.9 °C และต่ำสุดในเดือนมกราคมอยู่ที่ประมาณ 1.6 °C
สถิติประชากร

ตามข้อมูลสำมะโนประชากรของญี่ปุ่น จำนวนประชากรของซากูระเริ่มคงที่หลังจากที่เติบโตมาเป็นเวลานาน
| ปี | ประชากร | ±% |
| --- | --- | --- |
|  1960  | 33,375 | —     |
|  1970  | 32,495 | −2.6% |
|  1980  | 34,820 | +7.2% |
|  1990  | 36,543 | +4.9% |
|  2000  | 40,030 | +9.5% |
|  2010  | 44,774 | +11.9% |
|  2020  | 44,513 | −0.6% |
ประวัติศาสตร์

เมื่อมีการประกาศใช้ระบบเทศบาล เมืองคิตสึเรงาวะ (ญี่ปุ่น: 喜連川町; โรมาจิ: Kitsuregawa-machi) ได้รับการจัดขึ้นเมื่อวันที่ 1 เมษายน ค.ศ. 1889 และนครซากูระได้รับการจัดตั้งขึ้นเมื่อวันที่ 28 มีนาคม ค.ศ. 2005 โดยการควบรวมเมืองคิตสึเรงาวะและเมืองอูจิอิเอะ (ญี่ปุ่น: 氏家町; โรมาจิ: Ujiie-machi) เข้าด้วยกัน ซึ่งเดิมทั้งสองเมืองอยู่ในอำเภอชิโอยะ
การเมืองการปกครอง

นครซากูระมีการบริหารในรูปแบบนายกเทศมนตรี-สภา โดยมีนายกเทศมนตรีที่มาจากการเลือกตั้งโดยตรง และสภาเทศบาลนครที่อยู่ในรูปแบบสภาเดียวซึ่งประกอบด้วยสมาชิก 18 คน นครซากูระรวมทั้งเมืองชิโอยะและเมืองทากาเนซาวะ รวมกันเป็นเขตเลือกตั้งที่ให้สมาชิกสภาจังหวัดโทจิงิจำนวน 2 คน ในแง่ของการเมืองระดับชาติ นครซากูระเป็นส่วนหนึ่งของเขตเลือกตั้งจังหวัดโทจิงิที่ 2 ในการเลือกตั้งสมาชิกสภาผู้แทนราษฎรในรัฐสภาญี่ปุ่น
เศรษฐกิจ

เศรษฐกิจหลักของท้องถิ่นคือเกษตรกรรม โดยเฉพาะการปลูกข้าว ซากูระเริ่มกลายเป็นชุมชนที่อยู่อาศัยของชาวอุตสึโนมิยะที่อยู่ใกล้เคียงเพิ่มมากขึ้นเรื่อย ๆ
การศึกษา

นครซากูระมีโรงเรียนประถมศึกษา 6 แห่ง โรงเรียนมัธยมศึกษาตอนต้น 2 แห่งที่ดำเนินการโดยเทศบาลนครซากูระ และมีโรงเรียนมัธยมศึกษาตอนปลาย 1 แห่งที่ดำเนินการโดยคณะกรรมการการศึกษาจังหวัดโทจิงิ
การขนส่ง > รถไฟ

บริษัทรถไฟญี่ปุ่นตะวันออก: สายหลักโทโฮกุ (สายอุตสึโนมิยะ)
สถานี: อูจิอิเอะ – คามาซูซากะ
การขนส่ง > ทางหลวง

ทางหลวงแผ่นดินหมายเลข 4
ทางหลวงแผ่นดินหมายเลข 293
สิ่งที่น่าสนใจในท้องถิ่น

วัดรีวโกจิ (ญี่ปุ่น: 龍光寺)
ปราสาทคิตสึเรงาวะ (ญี่ปุ่น: 喜連川城址)
พิพิธภัณฑ์ศิลปะนครซากูระ (ญี่ปุ่น: さくら市ミュージアム)
วัดรีวโกจิ
ซากปราสาทคิตสึเรงาวะ
แหล่งข้อมูลอื่น

เว็บไซต์ทางการ (ในภาษาญี่ปุ่น)
| ด ค ก จังหวัดโทจิงิ |
| --- | --- | --- |
อุตสึโนมิยะ (เมืองหลวง)
| นครศูนย์กลาง |  อุตสึโนมิยะ  |  |
| นคร |  คานูมะ  ชิมตสึเกะ  ซากูระ  ซาโนะ  โทจิงิ  นาซุการาซูยามะ  นาซุชิโอบาระ  นิกโก  โมโอกะ  ยาอิตะ  อาชิกางะ  โอตาวาระ  โอยามะ  |  |
| เมือง แบ่งตามอำเภอ |  อำเภอคาวาจิ คามิโนกาวะ  อำเภอชิมตสึงะ โนงิ  มิบุ  อำเภอชิโอยะ ชิโอยะ  ทากาเนซาวะ  อำเภอนาซุ นากางาวะ  นาซุ  อำเภอฮางะ มาชิโกะ  โมเตงิ  อิจิไก  ฮางะ  |  |
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF  เวิลด์แคต 
ประจำชาติ:  ญี่ปุ่น
ฟุนะ

ฟุนะ(ปลาทองป่า)
ฟุนะ (อังกฤษ: Carassius; ญี่ปุ่น: フナ; โรมะจิ: funa) เป็นปลาทองป่าในแหล่งน้ำธรรมชาติของประเทศจีน ที่มีรูปร่างเรียวยาวคล้ายกับปลาทั่วๆไป มีสีเขียวเข้ม และสีน้ำตาล แต่ดั้งเดิมถือเป็นปลาที่นิยมนำมาเป็นอาหารจนถึงปัจจุบัน ชาวบ้านเลี้ยงฟุนะไว้ในบ่อ บริเวณบ้านเพื่อไว้เป็นอาหาร และได้เกิดลูกปลาที่แตกต่างจากพ่อแม่ คือมีสีส้ม ชาวบ้านในระแวกนั้นจึงสนใจและได้เลี้ยงไว้ จนมีการพัฒนามาเป็นปลาทองสายพันธุ์ต่างๆในปัจจุบัน ซึ่งชาวจีนจะเรียกปลาทองฟุนะที่หาได้ตามแหล่งน้ำธรรมชาติว่า chi yu
ฟุนะที่วางขายตามตลาดเพื่อนำไปประกอบอาหารในประเทศจีน
ฟุตบอลเยาวชนชิงแชมป์โลก 1979

| FIFAワールドユース選手権 日本 1979> รายละเอียดการแข่งขัน |
| --- | --- |
ประเทศเจ้าภาพ: ญี่ปุ่น
วันที่: 25 สิงหาคม – 7 กันยายน
ทีม: 16 (จาก 5 สมาพันธ์)
สถานที่: 4 (ใน 4 เมืองเจ้าภาพ)
อันดับเมื่อสิ้นสุดการแข่งขัน
ชนะเลิศ:  อาร์เจนตินา (สมัยที่ 1)
รองชนะเลิศ:  รัสเซีย
อันดับที่ 3:  อุรุกวัย
อันดับที่ 4:  โปแลนด์
สถิติการแข่งขัน
จำนวนนัดที่แข่งขัน: 32
จำนวนประตู: 83 (2.59 ประตูต่อนัด)
← 1977 1981 → 
ฟุตบอลโลกเยาวชนชิงแชมป์โลก 1979 (อังกฤษ: 1979 FIFA World Youth Championship;ญี่ปุ่น: FIFAワールドユース選手権 1977) เป็นการแข่งขันฟุตบอลโลกเยาวชนชิงแชมป์โลกชาติระดับประเทศ ครั้งที่ 2 ซึ่งมีกำหนดจะจัดขึ้นที่ประเทศญี่ปุ่น ระหว่างวันที่ 25 สิงหาคม–7 กันยายน พ.ศ. 2522
ฟูจิซาวะ

ฟูจิซาวะ (ญี่ปุ่น: 藤沢 Fujisawa) สามารถหมายถึง
ฟูจิซาวะ (นามสกุล)
ฟูจิซาวะ (จังหวัดอิวาเตะ)
ฟูจิซาวะ (จังหวัดคานางาวะ)
พีพีเอพี (เพนไพน์แอปเปิลแอปเปิลเพน)

| "PPAP (Pen-Pineapple-Apple-Pen)" |
| --- | --- |

เพลงโดยPikotaro
วางจำหน่าย: 7 ตุลาคม ค.ศ. 2016 (2016-10-07)
บันทึกเสียง: 2016
แนวเพลง: Dance
ความยาว: 0:45
ค่ายเพลง: Avex Music Creative
ผู้ประพันธ์เพลง: Daimaou Kosaka
โปรดิวเซอร์: Daimaou Kosaka

มิวสิกวิดีโอ
PPAP (Pen-Pineapple-Apple-Pen) ที่ยูทูบ
 
พีพีเอพี (เพนไพน์แอปเปิลแอปเปิลเพน) (อังกฤษ: "PPAP (Pen-Pineapple-Apple-Pen)"; ญี่ปุ่น: ペンパイナッポーアッポーペン) เป็นมิวสิกวิดีโอแนวเอียร์เวิร์ม (earworm) สัญชาติญี่ปุ่นที่แสดงโดย ปิโกะ-ทะโร (Piko-Taro) ชื่อตัวละครสมมุติของนักแสดงตลกญี่ปุ่น โคซะกะ ไดมะโอ (หรือชื่อจริง "คะซึฮิโกะ โคซะกะ")
มิวสิกวิดีโอนี้ปรากฏในยูทูบเมื่อวันที่ 25 สิงหาคม ศ.ค. 2016 ต่อมากลายมาเป็นคลิปไวรอลที่มียอดวิวมากกว่า 45 ล้านวิวกับสี่แสนไลต์ รวมทั้งจากที่อื่นเช่นได้ถูกโพลต์ลงบนเฟซบุ๊กโดยเพจ 9GAG มียอดวิวมากกว่า 59 ล้านวิวและรวมทั้งมีผู้กดมากกว่าห้าแสนไลต์ ยอดคนกดแชร์มีเกือบหนึ่งล้านครั้ง จัสติน บีเบอร์ ได้โพลต์คลิปดังกล่าวในทวิตเตอร์ของเขาและเขาได้เขียนหัวข้อว่า "นี่เป็นคลิปโปรดบนอินเทอร์เน็ต" คลิปนี้ยังได้ถูกขนานนามว่าเป็น 'คังนัมสไตล์ใหม่' โดยสื่อบางสำนักอีกด้วย อนึ่ง มีการตั้งข้อสังเกตว่าวิดีโอนี้เป็นการล้อแอปเปิลเพนซิล
ชาร์ต

| Chart (2016) | Peak position |
| --- | --- |
Japan (Japan Hot 100): 3
Canada (Canadian Hot 100): 39
Hungary (Single Top 40): 29
South Korean Digital Songs (Overseas) (Gaon): 22
US Billboard Hot 100: 77
US Billboard Dance/Electronic Digital Song Sales: 37